দিল্লি বিস্ফোরণ কাণ্ডে গ্রেফতার আরও এক অভিযুক্ত

নয়াদিল্লি: দিল্লি বোমা বিস্ফোরণ (Delhi Blast) মামলায় আরও একজন মূল অভিযুক্তকে গ্রেফতার করল এনআইএ (NIA)। গত মাসের দিল্লি বোমা বিস্ফোরণ মামলায় জড়িত থাকার অভিযোগে মঙ্গলবার আরও একজন মূল অভিযুক্তকে গ্রেফতার করেছে জাতীয় তদন্ত সংস্থা (এনআইএ)। অন্যদিকে দিল্লি বিস্ফোরণের ঘটনা যে দীর্ঘ পরিকল্পনার তা স্পষ্ট হচ্ছে। এবার তদন্ত সূত্রে জানা গেল, দিল্লিতে বিস্ফোরণের আগে জম্মু ও কাশ্মীরের অনন্তনাগের জঙ্গলে বোমা পরীক্ষা করেন অভিযুক্ত চিকিৎসক উমর মহম্মদ। পরীক্ষা সফল হওয়ার পর দিল্লিতে নিয়ে যাওয়া হয় সেই বোমা।

বারামুল্লার ডাঃ বিলাল নাসির মাল্লা হলেন আরসি-২১/২০২৫/এনআইএ/ডিএলআই মামলায় গ্রেফতার হওয়া ৮ম অভিযুক্ত। দিল্লি থেকে এনআইএ দল তাকে গ্রেফতার করেছে। লালকেল্লা এলাকায় সন্ত্রাসী হামলার ষড়যন্ত্রে জড়িত থাকার বিষয়টি এনআইএ আবিষ্কার করেছে। এনআইএ তদন্ত অনুসারে, বিলাল জেনেশুনে মৃত অভিযুক্ত উমর উন নবীকে লজিস্টিক সহায়তা দিয়ে আশ্রয় দিয়েছিল। তার বিরুদ্ধে সন্ত্রাসী হামলার সাথে সম্পর্কিত প্রমাণ নষ্ট করারও অভিযোগ রয়েছে।

আরও পড়ুন: সিন্ধুদেশের দাবিতে উত্তাল করাচি, পুলিশ-আন্দোলনকারীদের সংঘর্ষ

এই সন্ত্রাসী কর্মকাণ্ডের তদন্ত চালিয়ে যাচ্ছে এনআইএ। দিল্লি বিস্ফোরণ কাণ্ডে আগেই গ্রেফতার করা হয়েছিল দুই চকিৎসক আদিল রাথর এবং জসির বিলাল ওয়ানিকে। মঙ্গলবার তাদের সঙ্গে নিয়ে আনন্তনাগের জঙ্গলে যায় জম্মু-কাশ্মীর পুলিশ, সিআরপিএফ এবং এনআইএ-র তদন্তকারীরা। বোমার পরীক্ষা করার জায়গাটি চিহ্নিত করা হয়। তদন্তকারীরা বোমা পরীক্ষার সঙ্গে সম্পর্কিত বেশ কিছু উপাদান উদ্ধার করেছেন।

অন্য খবর দেখুন