দিল্লিতে স্বরাষ্ট্রমন্ত্রকে চলছে উচ্চপর্যায়ের বৈঠক

নয়াদিল্লি: দিল্লিতে ভয়াবহ বিস্ফোরণের (Delhi Bomb Blast) ঘটনায় সন্দেহভাজন ১ জনকে আটক করা হয়েছে। বর্তমানে দিল্লি পুলিশের স্পেশাল সেল তাঁকে জিজ্ঞাসাবাদ করছে। লালকেল্লার কাছে বিস্ফোরণ নিয়ে দিল্লিতে স্বরাষ্ট্রমন্ত্রকে চলছে উচ্চপর্যায়ের বৈঠক।

আগামীকাল স্বরাষ্ট্রমন্ত্রকে উচ্চপর্যায়ের বৈঠক ডাকা হয়েছে। স্বরাষ্ট্রমন্ত্রকের উচ্চ পর্যায়ের আধিকারিকদের সঙ্গে বৈঠক হবে। দিল্লি বিস্ফোরণের পর বিবৃতি জারি করল মার্কিন বিদেশ দফতর। তারা জানিয়েছে, গোটা পরিস্থিতির উপর তারা নজর রাখছে। প্রয়োজনে সহায্যের হাত বাড়িয়ে দেবে। লালকেল্লার মতো হাই প্রোফাইল এলাকায় এই বিস্ফোরণে তোলপাড় গোটা দেশজুড়ে। একাধিক শহরে জারি করা হয়েছে হাই সিকিউরিটি অ্যালার্ট।

আরও পড়ুন: ‘পরিস্থিতি পর্যালোচনা করছি’, বললেন মোদি, শোকপ্রকাশ রাষ্ট্রপতির

যে গাড়িটিতে বিস্ফোরণ হয়েছিল ( হুন্ডাই আই ১০), সেই গাড়ির মালিককে ফরিদাবাদ থেকে গ্রেফতার করা হল। ধৃতের নাম নাদিম খান। সন্দেহভাজনকে আটক করা হয়েছে এবং বর্তমানে দিল্লি পুলিশের স্পেশাল সেল তাঁকে জিজ্ঞাসাবাদ করছে। সন্দেহভাজন ব্যক্তির জম্মু ও কাশ্মীরের সঙ্গে সম্ভাব্য যোগসূত্র রয়েছে বলে ধারণা করা হচ্ছে। ঘটনাস্থলে রয়েছে জম্মু ও কাশ্মীর পুলিশও। এই হামলার পরিকল্পনা এবং বাস্তবায়নে আরও বিস্তৃত নেটওয়ার্ক জড়িত থাকার সম্ভাবনা উড়িয়ে দিচ্ছেন না নিরাপত্তা বিষয়ক তদন্তকারী আধিকারিকেরা৷

অন্য খবর দেখুন